CELEX: 62007CA0239
Language: sk
Date: 2008-10-09 00:00:00
Title: Vec C-239/07: Rozsudok Súdneho dvora (tretia komora) z  9. októbra 2008 (návrh na začatie prejudiciálneho konania, ktorý podal Lietuvos Respublikos Konstitucinis Teismas – Litovská republika) – Konanie týkajúce sa kontroly ústavnosti začaté zo strany Juliusa Sabatauskasa a i. (Vnútorný trh s elektrickou energiou — Smernica 2003/54/ES — Článok 20 — Prenosné a distribučné sústavy — Prístup tretích strán — Povinnosti členských štátov — Slobodný prístup tretích strán do prenosových a distribučných elektrických sústav)

22.11.2008   
            
            
               SK
            
            
               Úradný vestník Európskej únie
            
            
               C 301/8
            
         Rozsudok Súdneho dvora (tretia komora) z 9. októbra 2008 (návrh na začatie prejudiciálneho konania, ktorý podal Lietuvos Respublikos Konstitucinis Teismas – Litovská republika) – Konanie týkajúce sa kontroly ústavnosti začaté zo strany Juliusa Sabatauskasa a i.
   (Vec C-239/07) (1)
   
   (Vnútorný trh s elektrickou energiou - Smernica 2003/54/ES - Článok 20 - Prenosné a distribučné sústavy - Prístup tretích strán - Povinnosti členských štátov - Slobodný prístup tretích strán do prenosových a distribučných elektrických sústav)
   (2008/C 301/15)
   Jazyk konania: litovčina
   Vnútroštátny súd, ktorý podal návrh na začatie prejudiciálneho konania
   Lietuvos Respublikos Konstitucinis Teismas
   Účastníci trestného konania pred vnútroštátnym súdom
   Julius Sabatauskas a i.
   Predmet veci
   Návrh na začatie prejudiciálneho konania – Lietuvos Respublikos Konstitucinis Teismas – Článok 20 smernice Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92/ES (Ú. v. EÚ L 176, s. 37; Mim. vyd. 12/002, s. 211) – Zlučiteľnosť so smernicou vnútroštátnej právnej úpravy dovoľujúcej tretej strane prístup do prenosovej siete až po tom, ako jej bol odmietnutý prístup do distribučnej siete prevádzkovateľom tejto sústavy
   Výrok rozsudku
   
               1.
            
            
               Článok 20 smernice Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92/ES, sa má vykladať v tom zmysle, že stanovuje len povinnosti členských štátov týkajúce sa prístupu, ale nie pripojenia tretích strán do prenosových a distribučných elektrických sústav a že nestanovuje, že systém prístupu do sústav, ktorý sú členské štáty povinné zaviesť, by mal oprávnenému zákazníkovi umožniť vybrať si podľa vlastnej úvahy typ sústavy, do ktorej si želá byť pripojený.
            
         
               2.
            
            
               Tento článok 20 sa má súčasne vykladať v tom zmysle, že nebráni vnútroštátnej právnej úprave, ktorá stanovuje, že zariadenia oprávneného zákazníka môžu byť pripojené do prenosovej sústavy len vtedy, ak prevádzkovateľ distribučnej sústavy z dôvodu požadovaných technických alebo prevádzkových podmienok zamietne pripojiť do svojej sústavy zariadenia oprávneného zákazníka nachádzajúce sa na zásobovacom území vymedzenom v jeho licencii. Je však úlohou vnútroštátneho súdu preskúmať, či zavedenie a uplatňovanie tohto systému sa medzi užívateľmi sústavy uskutočňuje podľa objektívnych a nediskriminačných kritérií.
            
         
      (1)  Ú. v. EÚ C 170, 21.7.2007.